Kui uus valitsus veebruaris ametisse astus, lubasid kõik osapooled - k.a. sõjavägi - et tagavad riigi stabiilsuse ning eeskätt just sõjavägi ei korralda enam riigipööret. Möödunud on aga vaevalt pool aastat ning  juba käivad jutud võimalikust uuest riigipöördest. Sõjavägi on küll teatanud, et ei soovi seekord mängu astuda, sest sedasi kahjustuks riigi maine ning peletaks eemale välisinvestorid, kuid meeleavaldused Bangkokis muutuvad üha laiahaardelisemaks ning surve Samakile üha tugevneb. Millega see lõppeb, ei oska hetkel öelda, kuid Tai maine saab kindlasti järjekordse valusa usaldamatuse hoobi.